**รายละเอียดโครงการ/กิจกรรม/มาตรการ**

**ลำดับที่ 39**

**1. ชื่อมาตรการ แต่งตั้งผู้รับผิดชอบเกี่ยวกับเรื่องร้องเรียน**

**2. หลักการและเหตุผล/ที่มาของโครงการ**

 องค์กรปกครองส่วนท้องถิ่นมีบทบาทสำคัญในการให้บริการสาธารณะ บรรเทาทุกข์บำรุงสุขแก่ประชาชน ภายในกรอบอำนาจหน้าที่ เพื่อประโยชน์สุขของประชาชน อย่างไรก็ตามยังมีภารกิจอีกหลายประเภทที่มิได้อยู่ในอำนาจหน้าที่ความรับผิดชอบขององค์กรปกครองท้องถิ่น แต่ประชาชนมีความเข้าใจคลาดเคลื่อนและมาร้องขอให้องค์กรปกครองท้องถิ่น ช่วยเหลือ ดังนั้นเทศบาลจึงจัดให้มีเจ้าหน้าที่รับเรื่องราวร้องเรียนร้องทุกข์ เพื่อพิจารณาดำเนินการแก้ไขปัญหา หรือประสานความร่วมมือกับหน่วยงานที่เกี่ยวข้อง อำนวยความสะดวกให้กับประชาชนผู้ได้รับความเดือดร้อน

**3.วัตถุประสงค์**

 3.1 เพื่อมอบหมายเจ้าหน้าที่รับผิดชอบดำเนินการให้ความช่วยเหลือ จัดการเกี่ยวกับเรื่องร้องเรียนร้องทุกข์

3.2 เพื่ออำนวยความสะดวกให้กับประชาชนผู้ได้รับความเดือดร้อน

**4. เป้าหมาย/ผลผลิต**

 - จัดทำคำสั่งแต่งตั้งผู้รับผิดชอบรับเรื่องร้องเรียนร้องทุกข์

**5. พื้นที่ดำเนินการ**

- เทศบาลตำบลหนองบัวโคก

**6. วิธีดำเนินการ**

6.1 จัดทำคำสั่งมอบหมายหน้าที่ความรับผิดชอบ

6.2 แจ้งเจ้าหน้าที่รับผิดชอบทราบและถือปฏิบัติ

**7. ระยะเวลาดำเนินการ**

- ปีงบประมาณ พ.ศ.2562 - 2564

**8. งบประมาณดำเนินการ**

 - ไม่ใช้งบประมาณ

**9. ผู้รับผิดชอบ**

- สำนักปลัดเทศบาล

**10. ตัวชี้วัด/ผลลัพธ์**

- มีเจ้าหน้าที่ดำเนินการรับเรื่องราวร้องเรียนร้องทุกข์โดยตรง